
แบบบันทึกองค์ความรู้รายบุคคล
1. ชื่อองค์ความรู้ เทคนิคการพัฒนาหมู่บ้านเศรษฐกิจพอเพียง
2. ชื่อเจ้าของความรู้ นายไพโรจน์  เดชาถิรนันท์
3. องค์ความรู้ที่บ่งชี้ เทคนิคการพัฒนาหมู่บ้านเศรษฐกิจพอเพียง
4. ที่มาและความสำคัญในการจัดทำองค์ความรู้ 
“เศรษฐกิจพอเพียง” เป็นปรัชญาที่พระบาทสมเด็จพระเจ้าอยู่หัว มีพระราชดำรัส ชี้แนะแนวทางการดำเนินชีวิต แก่พสกนิกรชาวไทย มาโดยตลอดเวลานานกว่า 30 ปี ในช่วงเวลาที่เกิดวิกฤตการณ์ทางเศรษฐกิจ ได้ทรงเน้นย้ำแนวทางแก้ไขเพื่อให้รอดพ้น และสามารถดำรงอยู่ได้อย่างมั่นคง และยั่งยืนภายใต้กระแส โลกาภิวัฒน์ และความเปลี่ยนแปลงต่างๆ
“เศรษฐกิจพอเพียง” เป็นปรัชญาชี้ถึงแนวทางการดำรงอยู่และการปฏิบัติตนของประชาชนทุกระดับ ตั้งแต่ระดับครอบครัว ระดับชุมชน จนถึงระดับรัฐ
หลักปรัชญาของเศรษฐกิจพอเพียง คือปฏิบัติตามหลัก ความพอประมาณ ความมีเหตุผล สร้างภูมิคุ้มกันที่ดี ด้วยการใช้ความรู้ ความชอบธรรมและคุณธรรม ทำให้ชุมชนพึ่งตนเองบนความพอเพียง
5. ปัญหาที่พบและแนวทางการแก้ไขปัญหา 
ปัจจุบันวิถีชีวิตของคนในชุมชนเปลี่ยนแปลงไปมาก หันไปตามกระแสบริโภคนิยม ยึดค่านิยมตามแบบตะวันตก เน้นการพึ่งพาภายนอก มากกว่าที่จะพึ่งพาตนเอง และจากประสบการณ์การทำงานในชุมชนที่ผ่านมา พบว่าคนในหมู่บ้าน ปลูกพืชเชิงเดี่ยว  เช่น กล้วย สับปะรด มะนาว เป็นต้น เมื่อเกิดปัญหาราคาผลผลิตตกต่ำคนในชุมชนมีรายได้ไม่เพียงพอต่อค่าใช้จ่าย เนื่องจากไม่มีรายได้เสริมจากแหล่งอื่น ทำให้มีภาวะปัญหาหนี้สิน การเปลี่ยนแปลงแนวคิดของคนในชุมชนต้องใช้เวลาและสร้างจิตสำนึกให้ตระหนักถึงความพอเพียง ตามหลักปรัชญาเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร นอกจากนี้ผู้นำชุมชนจะต้องประพฤติตนเป็นแบบอย่างที่ดี สร้างศรัทธาให้เกิดกับคนในชุมชนปรับกระบวนการคิด/ Mindset ในการดำเนินชีวิตโดยพัฒนาตนเองให้เป้นผู้นำการเปลี่ยนแปลง     และใช้หลักการมีส่วนร่วมในการพัฒนา

6. ประโยชน์ขององค์ความรู้ 


สามารถนำองค์ความรู้ไปบริหารจัดการชุมชนให้ประสบความสำเร็จ น้อมนำหลักปรัชญาเศรษฐกิจพอเพียงไปใช้ในชีวิตของตนเอง ครอบครัว และชุมชน มีกิจกรรมการลดรายจ่าย การเพิ่มรายได้    ทุกครอบครัวมีส่วนร่วมในการทำแนวผักรั้วกินได้ เป็นหมู่บ้านที่สะอาด ครอบครัวมีความอบอุ่นสามารถเป็นหมู่บ้านเศรษฐกิจพอเพียงต้นแบบมีแหล่งเรียนรู้กิจกรรมของชุมชนเพื่อศึกษาดูงานทั้งในชุมชนและนอกชุมชน 7. เทคนิคในการปฏิบัติงาน 
 

1. ประชุมชี้แจงทำความเข้าใจกับชุมชน ประกอบด้วย ผู้นำหมู่บ้าน คณะกรรมการหมู่บ้าน หัวหน้าคุ้มบ้าน ประธานกลุ่ม องค์กรต่างๆ ในหมู่บ้าน ผู้ทรงคุณวุฒิในหมู่บ้าน และประชาชนในหมู่บ้าน    โดยทำความเข้าใจให้ทุกคนทราบถึงรายละเอียดของโครงการ และแนวทางการดำเนินงานทุกขั้นตอน 

๒ กำหนด ระยะเวลา ขั้นตอนการดำเนินงาน และจัดทำแผนการขับเคลื่อนกิจกรรมของหมู่บ้าน 
3. ดำเนินกิจกรรมตามแผนที่กำหนดให้บรรลุตามเป้าหมาย ประเมินสถานการณ์ของหมู่บ้าน วิเคราะห์สาเหตุบนพื้นฐานของเหตุและผล ร่วมกันกำหนดแผนพัฒนาตนเองและหมู่บ้าน ทำแบบประเมินต่างๆ ตามแนวทางยุทธศาสตร์กรมการพัฒนาชุมชน
4. ติดตามประเมินผลการดำเนินงาน จัดการความรู้ เผยแพร่ประชาสัมพันธ์
กฎระเบียบ/แนวคิด/ทฤษฎีที่เกี่ยวข้อง
                 1.หลักปรัชญาของเศรษฐกิจพอเพียง
                 2.ตัวชี้วัด6x2ตัวชี้วัด
                 3.แบบประเมินหมู่บ้านเศรษฐกิจพอเพียงกระทรวงมหาดไทย
                 4.เอกสารประเมินความ“อยู่เย็นเป็นสุข”ของชุมชนคือความสุขมวลรวมของหมู่บ้าน

